“Oziq-ovqat mahsulotlariga, ularni ishlab chiqarish vositalariga va xalq isteʼmoli mollariga gigiyenik sertifikati berish tartibi toʻgʻrisida yoʻriqnomani tasdiqlash haqida”gi qarorga oʻzgartirish va qoʻshimchalar kiritish toʻgʻrisida
(resolution, 2026-01-31)

Oʻzbekiston Respublikasining 2017-yil 18-apreldagi OʻRQ-429-son “Oʻzbekiston Respublikasining ayrim qonun hujjatlariga oʻzgartish va qoʻshimchalar kiritish toʻgʻrisida”gi Qonuniga muvofiq Oʻzbekiston Respublikasi Sogʻliqni saqlash vazirligi hamda Oʻzbekiston standartlashtirish, metrologiya va sertifikatlashtirish agentligi qaror qiladi: 1. Oʻzbekiston Respublikasi Sogʻliqni saqlash vazirligi hamda Oʻzbekiston standartlashtirish, metrologiya va sertifikatlashtirish agentligining 2005-yil 30-sentabrdagi 01-1/54, 1-son “Oziq-ovqat mahsulotlariga, ularni ishlab chiqarish vositalariga va xalq isteʼmoli mollariga gigiyenik sertifikati berish tartibi toʻgʻrisida yoʻriqnomani tasdiqlash haqida”gi qaroriga (roʻyxat raqami 1525, 2005-yil 28-noyabr) (Oʻzbekiston Respublikasi Qonun hujjatlari toʻplami, 2005-y., 47-48-son, 360-modda) ilovaga muvofiq oʻzgartirish va qoʻshimchalar kiritilsin. 2. Mazkur qaror rasmiy eʼlon qilingan kundan eʼtiboran uch oydan keyin kuchga kiradi. 1. Nomi va 1-bandidagi “gigiyenik sertifikati” degan soʻzlar “sanitariya-epidemiologik xulosa” degan soʻzlar bilan almashtirilsin. 2. Yoʻriqnomada: 1) nomidagi “gigiyenik sertifikat” degan soʻzlar “sanitariya-epidemiologik xulosa” degan soʻzlar bilan almashtirilsin. 2) muqaddima quyidagi tahrirda bayon etilsin: “Mazkur Yoʻriqnoma Oʻzbekiston Respublikasining “Mahsulotlar va xizmatlarni sertifikatlashtirish toʻgʻrisida”gi, “Oziq-ovqat mahsulotlarining sifati va xavfsizligi toʻgʻrisida”gi, “Radiatsion xavfsizlik toʻgʻrisida”gi qonunlari hamda Oʻzbekiston Respublikasi Vazirlar Mahkamasining 2004-yil 6-iyuldagi 318-son “Mahsulotlarni sertifikatlashtirish tartibotini soddalashtirishga doir qoʻshimcha chora-tadbirlar toʻgʻrisida”gi qaroriga muvofiq oziq-ovqat mahsulotlariga, ularni ishlab chiqarish vositalariga va xalq isteʼmoli mollariga (bundan buyon matnda mahsulotlar deb yuritiladi) sanitariya-epidemiologik xulosa berish tartibini belgilaydi.”; 3) 1 va 2-bandlar quyidagi tahrirda bayon etilsin: “1. Sanitariya-epidemiologik xulosa — oziq-ovqat mahsulotining va uni tayyorlash hamda undan foydalanish uchun moʻljallangan uskunalarning sanitariya qoidalariga, normalariga va gigiyena normativlariga muvofiqligini tasdiqlovchi hujjat. 2. Sanitariya-epidemiologik xulosa texnik jihatdan tartibga solish sohasidagi normativ hujjatlarda gigiyenik normalar va talablar mavjud boʻlgan mahsulotlarga beriladi.”; 4) 3-banddagi “Gigiyenik sertifikat” degan soʻzlar “Sanitariya-epidemiologik xulosa” degan soʻzlar bilan almashtirilsin; 5) 4-bandda: birinchi xatboshidagi “normativ hujjatlarida” degan soʻzlar “texnik jihatdan tartibga solish sohasidagi normativ hujjatlarida” degan soʻzlar bilan almashtirilsin; yettinchi xatboshidagi “gigiyenik sertifikatining” degan soʻzlar “sanitariya-epidemiologik xulosaning” degan soʻzlar bilan almashtirilsin; 6) 5 va 6-bandlar quyidagi tahrirda bayon etilsin: “5. Mahsulotlarni gigiyenik koʻrsatkichlarini aniqlash uchun tahlillar Oʻzbekiston Respublikasi Milliy akkreditatsiya tizimida akkreditatsiya qilingan davlat sanitariya nazoratining hududiy organlari (bundan buyon matnda DSENM deb yuritiladi) laboratoriyalarida (bundan buyon matnda laboratoriya deb yuritiladi) akkreditatsiya sohasiga muvofiq amalga oshiriladi. 6. Bir-birini takrorlovchi tahlillar oʻtkazilishining oldini olish maqsadida akkreditatsiya qilingan laboratoriyalar boshqa akkreditatsiya qilingan laboratoriyalarning tahlil natijalarini tan olishlari lozim.”; 7) II-bobning nomi quyidagi tahrirda bayon etilsin: “II. Sanitariya-epidemiologiya ekspertizasini oʻtkazish”; 8) 7-band quyidagi tahrirda bayon etilsin: “7. Mahsulotni sanitariya-epidemiologik ekspertizasini oʻtkazish quyidagilarni oʻz ichiga oladi: arizani qabul qilish; arizaga ilova qilingan hujjatlarni oʻrganish; mahsulot ekspertizasi rejasini tuzish; sanitariya-epidemiologiya ekspertizasini oʻtkazish toʻgʻrisida shartnoma tuzish; ishlab chiqarish obyektini sanitariya tekshiruvidan oʻtkazish va laboratoriya tahlillarini oʻtkazish uchun mahsulotlardan namunalar olish; laboratoriya tahlillarini oʻtkazish; sanitariya-epidemiologik xulosani berish.”; 9) 8-banddagi “Gigiyenik sertifikatlashtirish oʻtkazilishi” degan soʻzlar “Sanitariya-epidemiologik xulosa olish” degan soʻzlar bilan almashtirilsin; 10) 9-bandning birinchi va ikkinchi xatboshilari quyidagi tahrirda bayon etilsin: “9. Arizaga ishlab chiqariladigan mahsulotga texnik jihatdan tartibga solish sohasidagi normativ hujjatning nusxasi (Davlatlararo standart — GOST, Oʻzbekiston Respublikasining Davlat standarti — O'zDSt, Tashkilotning standarti — Ts) va oziq-ovqat mahsulotlarini ishlab chiqarishda — texnologik yoʻriqnoma va retseptura ilova qilinadi. Chetdan olib kelinadigan mahsulotga sanitariya-epidemiologik xulosa olish uchun qoʻshimcha ravishda:”; 11) 10-band quyidagi tahrirda bayon etilsin: “10. Sanitariya-epidemiologik xulosa olish uchun ariza kelib tushgan kuni ijro uchun hududiy DSENM bosh vrachi imzosi bilan sanitariya-epidemiologik xulosa berish bilan shugʻullanuvchi boʻlim (boʻlinma) mudiriga beriladi.”; 12) 11-bandda: ikkinchi va uchinchi xatboshilar quyidagi tahrirda bayon etilsin: “Agarda hujjatlar toʻliq holda taqdim qilingan boʻlsa, mahsulot turiga qarab ekspertiza (namunalar olish, ishlab chiqarish obyektida sanitariya tekshiruvini oʻtkazish), laboratoriya (sanitariya-kimyoviy, bakteriologik, radiologik, toksikologik, parazitologik) tahlillari oʻtkazish rejasi tuziladi xamda sanitariya-epidemiologik xulosa berish uchun masʼul sanitariya vrachi tayinlanadi. Mahsulot ekspertizasi rejasi tuzilganidan keyin hududiy DSENM va ariza beruvchi oʻrtasida sanitariya-epidemiologiya ekspertizasi oʻtkazish toʻgʻrisida shartnoma tuziladi.”; toʻrtinchi xatboshi chiqarib tashlansin; 13) 12-banddagi “ikki kunlik muddat ichida” va “gigiyenik sertifikat” degan soʻzlar tegishlicha “bir kunlik muddat ichida” va “sanitariya-epidemiologik xulosa” degan soʻzlar bilan almashtirilsin; 14) 13-band oʻz kuchini yoʻqotgan deb topilsin; 15) 15-band quyidagi tahrirda bayon etilsin: “15. Veterinariya yoki fitosanitariya xulosasi Oʻzbekiston Respublikasi Davlat veterinariya qoʻmitasining tuman (shahar) boʻlimlari (bundan buyon matnda Davlat veterinariya xizmatining hududiy boʻlinmalari deb yuritiladi) yoki Oʻzbekiston Respublikasi Vazirlar Mahkamasi huzuridagi Oʻsimliklar karantini davlat inspeksiyasinining hududiy inspeksiyalari (bundan buyon matnda Oʻsimliklar karantini boʻyicha hududiy inspeksiyalar deb yuritiladi) tomonidan beriladi.”; 16) 16-banddagi “Davlat veterinariya nazorati organi” degan soʻzlar “Davlat veterinariya xizmatining hududiy boʻlinmalari” degan soʻzlar bilan almashtirilsin; 17) 17-banddagi “veterinariya va fitosanitariya nazorati organlariga” degan soʻzlar “Davlat veterinariya xizmatining hududiy boʻlinmalari va Oʻsimliklar karantini boʻyicha hududiy inspeksiyalarga” degan soʻzlar bilan almashtirilsin; 18) 18-banddagi “sinovlari” degan soʻz “tahlillari” degan soʻz bilan almashtirilsin; 19) 19 va 20-bandlardagi “gigiyenik sertifikat” degan soʻzlar “sanitariya-epidemiologik xulosa” degan soʻzlar bilan almashtirilsin; 20) 22-bandning beshinchi xatboshisi quyidagi tahrirda bayon etilsin: “texnik jihatdan tartibga solish sohasidagi normativ hujjatlarning roʻyxat raqamlari;”; 21) 25-band quyidagi tahrirda bayon etilsin: “25. Masʼul sanitariya vrachi mahsulot namunasini bakteriologik, toksikologik, sanitariya-kimyoviy, radiologik, parazitologik, virusologik tahlillar uchun texnik jihatdan tartibga solish sohasidagi normativ hujjatlarda belgilangan miqdorda oladi va ikki nusxada mazkur Yoʻriqnomaning 3-ilovasida keltirilgan shaklda namuna olish dalolatnomasi tuzadi. Dalolatnoma sanitariya vrachi va mahsulot egasi yoki uning vakili tomonidan imzolanadi. Uning bir nusxasi mahsulot egasi yoki uning vakiliga beriladi.”; 22) quyidagi mazmundagi 281-band bilan toʻldirilsin: “281. Bir necha turdagi mahsulotlarga xulosa berish davrida sanitariya vrachi taqdim etilgan hujjatlar va mahsulotlarni oʻrganib chiqib, turi, navi, tarkibi va nomlanishi bir xil, bir smenada ishlab chiqarilgan, texnologik jihatdan bir xil ishlovdan oʻtgan, bitta yuk xatiga ega boʻlgan mahsulotlardan umumlashtirish yoʻli bilan laboratoriya tahlillari oʻtkazish uchun namunalar olishi mumkin. Mazkur talab goʻshtli, sutli, konserva mahsulotlari, konservalangan oziq-ovqat mahsulotlari, bolalar uchun tayyorlangan oziq-ovqat mahsulotlari, ozuqaviy qoʻshimchalar, ovqatga qoʻshiladigan biologik faol qoʻshimchalarga nisbatan tatbiq etilmaydi.”; 23) II-bobning uchinchi paragrafining nomi quyidagi tahrirda bayon etilsin: “§ 3. Laboratoriya tahlillarini oʻtkazish”; 24) 29 — 34-bandlar quyidagi tahrirda bayon etilsin: “29. Laboratoriyaga taqdim etilgan namunalar boʻyicha tegishli maʼlumotlar mazkur Yoʻriqnomaning 3a-ilovasiga muvofiq shakldagi jurnalga kiritib boriladi. Bunda, maʼlumotlar kiritilgandan keyin xavfsizlik koʻrsatkichlari boʻyicha tahlillar toʻliq oʻtkaziladi. 30. Mahsulotlar turi boʻyicha texnik jihatdan tartibga solish sohasidagi normativ hujjatlarda belgilangan talablardan kelib chiqqan holda xavfsizlik koʻrsatkichlari boʻyicha laboratoriya mutaxassislari (bakteriolog, toksikolog, virusolog, sanitariya-gigiyenik, parazitolog, kimyo, radiolog) tomonidan tahlillar oʻtkaziladi. 31. Mahsulotlarning xavfsizlik koʻrsatkichlari sanitariya norma va qoidalarida hamda texnik jihatdan tartibga solish sohasidagi normativ hujjatlarda koʻrsatilgan usullar boʻyicha aniqlanadi. 32. Tez buziluvchi mahsulotlardan olingan namuna boʻyicha 2 soatlik muddat ichida tahlil boshlanishi lozim. 33. Mahsulotlar tahlilining aniq muddati tahlillarning tegishli usullari uchun texnik jihatdan tartibga solish sohasidagi normativ hujjatlarda nazarda tutilgan muddatlarga qarab belgilanadi. 34. Laboratoriya tahlillari oʻtkazilgandan soʻng qolgan mahsulotlar 10 kun muddatgacha laboratoriyada saqlanadi, tez buziluvchi mahsulotlar esa, yaroqlilik muddati tugaganda yoʻq qilinadi.”; 25) 35-bandning birinchi xatboshisidagi “sinov” degan soʻzlar “tahlil” degan soʻzlar bilan almashtirilsin; 26) 36-band quyidagi tahrirda bayon etilsin: “36. Mahsulot namunalarining laboratoriyadagi tahlil natijalari asosida mazkur Yoʻriqnomaning 4-ilovasiga muvofiq bayonnoma tuziladi xamda masʼul sanitariya vrachi va ariza beruvchiga taqdim qilinadi.”; 27) 37-banddagi “sinovlarning” degan soʻzlar “tahlillarning” degan soʻzlar bilan almashtirilsin; 28) 38-band quyidagi tahrirda bayon etilsin: “38. Oʻtkazilgan laboratoriya tahlili bayonnomasi tahlil oʻtkazilgan mahsulotning partiyasiga taalluqli.”; 29) 39-banddagi “sinov natijalariga asosan mazkur sinov” degan soʻzlar “tahlili natijalariga asosan laboratoriya tahlili” degan soʻzlar bilan almashtirilsin; 30) 40-band quyidagi tahrirda bayon etilsin: “40. Laboratoriya tahlili bayonnomasi, sanitariya tekshiruvi dalolatnomalari mahsulotning inson hayoti va sogʻligʻi uchun xavfsizlik koʻrsatkichlari talablariga muvofiq yoki xavfsizlik koʻrsatkichlari talablariga nomuvofiqligi toʻgʻrisida sanitariya-epidemiologik xulosa berish uchun asos boʻladi.”; 31) 41-banddagi “sinovlarining salbiy natijalari gigiyenik sertifikat” degan soʻzlar “tahlillarining salbiy natijalari sanitariya-epidemiologik xulosa” degan soʻzlar bilan almashtirilsin; 32) quyidagi mazmundagi 411-band bilan toʻldirilsin: “411. Xavfsizlik koʻrsatkichlariga muvofiq boʻlmagan mahsulot toʻgʻrisidagi maʼlumot har oyda Oʻzbekiston Respublikasi Sogʻliqni saqlash vazirligining rasmiy veb-saytiga joylashtiriladi hamda Oʻzbekiston Respublikasi Davlat soliq qoʻmitasi va “Oʻzstandart” agentligiga maʼlumot beriladi, zarur xollarda ommaviy-axborot vositalarida maʼlum qilinadi.”; 33) II-bobning toʻrtinchi paragrafi oʻz kuchini yoʻqotgan deb topilsin; 34) II-bobning beshinchi paragrafining nomi quyidagi tahrirda bayon etilsin: “§ 5. Sanitariya-epidemiologik xulosani rasmiylashtirish va berish”; 35) 49 — 52-bandlar quyidagi tahrirda bayon etilsin; “49. Sanitariya-epidemiologik xulosani rasmiylashtirish uchun masʼul boʻlgan sanitariya vrachi tomonidan xat (ariza, murojaatnoma), shartnoma, sanitariya tekshiruvi dalolatnomasi, bajarilgan ishlar dalolatnomasi, laboratoriya tahlili bayonnomasi hamda namuna olish dalolatnomasi bilan birgalikda sanitariya-epidemiologiya xulosasini berish bilan shugʻullanuvchi boʻlim (boʻlinma) mudiriga taqdim etiladi. Taqdim qilingan hujjatlarning ekspertizasi va laboratoriya tahlillari natijalariga koʻra (mahsulot bakteriologik, toksikologik, virusologik, sanitariya-gigiyenik, parazitologik, kimyoviy va radiologik koʻrsatkichlar boʻyicha inson sogʻligʻi uchun xavfsizlik meʼyorlariga muvofiq yoki nomuvofiqligini asoslagan holda) sanitariya-epidemiologik xulosa bir ish kunida mazkur Yoʻriqnomaning 5-ilovasiga muvofiq shaklda rasmiylashtiriladi. Sanitariya-epidemiologik xulosa hududiy DSENM bosh vrachining imzosi va ushbu DSENMning muhri bilan tasdiqlangan holda beriladi, unga laboratoriya tahlili bayonnomasi nusxalari ilova qilinadi. 50. Veterinariya va fitosanitariya xulosalari olinishi hisobga olingan holda sanitariya-epidemiologik xulosani rasmiylashtirish va berish muddati tegishli tahlillar usullari uchun normativ hujjatlarda nazarda tutilgan muddatlarga qarab, biroq 10 kundan oshmagan holda belgilanadi. 51. Ishlab chiqarilayotgan mahsulotlarga sanitariya-epidemiologik xulosa — 3 yil muddatga, chetdan olib kelinayotgan mahsulotga — mahsulotning yaroqlilik davriga, yaroqlilik muddatiga ega boʻlmagan mahsulotga esa — muddati koʻrsatilmasdan beriladi. 52. Sanitariya-epidemiologik xulosa nusxasi, ariza, shartnoma, birlamchi hujjatlar, bajarilgan ishlar dalolatnomasi, laboratoriya tahlili bayonnomalari, namuna olish dalolatnomasi, sanitariya tekshiruvi dalolatnomasi, normativ hujjatlar nusxasi, kuzatuv xati bilan birgalikda sanitariya-epidemiologiya xulosasining yaroqlilik muddati tugagunga qadar arxivda saqlanadi. Yaroqlilik muddati boʻlmagan mahsulotlarga berilgan sanitariya-epidemiologiya xulosalariga tegishli boʻlgan hujjatlar 4 yilgacha, chetdan olib kelinayotgan mahsulotga esa berilgan sanitariya-epidemiologiya xulosaning yaroqlilik muddati tugagandan soʻng bir yil oʻtguncha arxivda saqlanadi.”; 36) 53-banddagi “gigiyenik sertifikat yoxud fitosanitariya va veterinariya xulosalari” degan soʻzlar “sanitariya-epidemiologiya xulosa” degan soʻzlar bilan almashtirilsin. 37) 1, 2 va 3-ilovalar ushbu oʻzgartirish va qoʻshimchalarning 1, 2 va 3-ilovalariga muvofiq tahrirda bayon etilsin. 38) Mazkur oʻzgartirish va qoʻshimchalarning 4-ilovasiga muvofiq tahrirda 3a-ilovasi bilan toʻldirilsin. 39) 4 va 5-ilovalar mazkur oʻzgartirish va qoʻshimchalarning 5 va 6-ilovalariga muvofiq tahrirda bayon etilsin. 3. Mazkur oʻzgartirish va qoʻshimchalar Oʻzbekiston Respublikasi Qishloq va suv xoʻjaligi vazirligi, Oʻzbekiston Respublikasi Xususiylashtirilgan korxonalarga koʻmaklashish va raqobatni rivojlantirish Davlat qoʻmitasi, Oʻzbekiston Respublikasi Savdo sanoat palatasi, Oʻzbekiston Respublikasi Davlat veterinariya qoʻmitasi, Oʻzbekiston Respublikasi Vazirlar Mahkamasi huzuridagi Oʻsimliklar karantini Davlat inspeksiyasi bilan kelishilgan. LABORATORIYAGA TAQDIM ETILGAN NAMUNALARNI KAYD ETISH JURNALI T/r. Namunalar nomi (turi, navi) Ishlab chiqaruvchi Ishlab chiqarilgan sanasi va smenasi Guruh (partiya) oʻlchami va tartib soni Olingan namunalarning miqdori Namuna olingan hujjat raqami Idish va oʻramning turi Namuna olishni asoslovchi hujjat Tahlil maqsadi Izoh 1 2 3 4 5 6 7 8 9 10 ”.